Ek sal jou vir jou vyande laat werk
17 Die sonde van Juda is ingegraveer met 'n ysterpen,
ingegrif met 'n diamantpunt
op hulle harte
en op die horings van hulle altare.
2Selfs hulle nageslag onthou nog
die altare van hulle voorvaders
en die gewyde pale by die groen bome
en op die hoë heuwels.
3My berg in die veld,
Ek laat ander jou rykdom,
jou skatte vat
omdat jy dwarsoor jou land
en gesondig het.
4Jy sal deur jou eie toedoen
die grond moet laat lê
wat Ek jou gegee het.
in 'n land waarvan jy nie weet nie.
In my toorn sal daar 'n vuur
teen julle losbreek,
en dit sal aanhou brand.
Wie van U af weggaan, kom bedroë daarvan af
20Maar nou, Christus is opgewek uit die dood, as eersteling uit dié wat gesterf het.
21Aangesien die dood deur 'n mens gekom het, het die opstanding van die dooies ook deur 'n mens gekom. 22Net soos almal deur hulle verbondenheid met Adam sterf, so sal almal in Christus lewend gemaak word. 23Maar daar is 'n volgorde: die eersteling is Christus, daarna, by Christus se koms, dié wat aan Hom behoort. 24Daarna kom die einde, wanneer Hy die koningskap aan God die Vader oordra, nadat Hy elke mag, elke gesag en krag vernietig het. 25Hy moet as koning heers totdat die Vader al sy vyande aan Hom onderwerp het. 26Die laaste vyand wat vernietig word, is die dood. 27Daar staan immers geskrywe: "Alles het Hy aan Hom onderwerp." nMaar as die Skrif sê dat alles aan Christus onderwerp is, is dit duidelik dat die Vader wat alles aan Hom onderwerp het, uitgesonder is. 28Wanneer alles dan aan die Seun onderwerp is, sal Hy Hom ook self onderwerp aan die Vader wat alles aan Hom onderwerp het. So sal God alles wees vir alles.
"laat ons eet en drink,
want môre sterf ons!" o
"Slegte geselskap bederf
goeie sedes." p
(Matt 4:23–25; Mark 3:7–12)
17Hy het saam met hulle van die berg afgekom en op 'n gelykte by 'n groot aantal volgelinge gaan staan. Van die hele Joodse land en Jerusalem en van die kusgebied van Tirus en Sidon af was daar 'n menigte mense 18wat gekom het om na Hom te luister en van hulle siektes genees te word. Ook dié wat onder onrein geeste gely het, is gesond gemaak. 19Al die mense het Hom probeer aanraak, omdat daar krag van Hom uitgegaan het en Hy almal gesond gemaak het.
Toetrede VONKK 58 of Flam 97 of Lied 174 "Heilig, heilig, heilig, Here, God van mag"
Votum Psalm 1:1-3
Lofsang Flam 299 of Psalm 1 of Lied 381
Herinnering 1 Korintiërs 15:1-11
Gebed VONKK 6 of VONKK 153
Skriflesing Lukas 6:17-26
Flam 31 "Prys Die Here, Loof en Prys Hom" of
Lied 251 "Salig dié wat arm voor God is"
Lied 316 "Kom seën en beskerm ons nou"
VONKK 58 "Ons Vind Ons Krag In Die Here (Nav Jeremia 17:7)" of
Flam 97 "U Is Heilig (Grote God)" of
Lied 174 "Heilig, heilig, heilig, Here, God van mag"
Flam 299 "Dit Gaan Goed Met Die Mens (Psalm 1)" of
Psalm 1 of
Lied 381 "Ek prys sy grote Naam"
15 Ek herinner julle, broers, aan die evangelie wat ek aan julle verkondig het en wat julle ontvang het en waarin julle ook gevestig staan. 2Deur dié evangelie word julle ook gered as julle vashou aan die boodskap soos ek dit aan julle verkondig het. As julle aan iets anders vashou, het julle tevergeefs tot geloof gekom.
9Ek is immers die geringste van die apostels en is nie werd om 'n apostel genoem te word nie, omdat ek die kerk van God vervolg het. 10Maar deur die genade van God is ek wat ek is. Sy genade aan my was nie tevergeefs nie; inteendeel, ek het harder gewerk as hulle almal; eintlik was dit nie ek nie, maar die genade van God wat by my is.11In elk geval, of dit ek is of hulle—dit is wat ons verkondig, en dit is wat julle geglo het.
Nav Jeremia 17:7 Teks: Neelsie van Zyl 2007 © Melodie: NEELSIE – Neelsie van Zyl 2007 ©
Orrelbegeleiding: Albert Troskie 2009 (Pro Deo) Klavierbegeleiding: Anton Esterhuyse 2009
© 2009 VONKK Uitgewers (admin Bybel-Media) RUBRIEK: Kontemporêr – Geloof en Vertroue, Uitsending
F97. U Is Heilig (Grote God)
(RUBRIEK: Kersflam – Geloof en Vertroue) Teks en musiek: Johan van Dijk © 2010 Flam Musiek-Uitgewers
U is heilig,
U is waardig,
ons val op ons knieë, voor U neer.
U's ons Skepper en Heer.
(RUBRIEK: Flam – Geloof en Vertroue / Toetrede / Gebed) Teks en musiek: Braam Hanekom © 2001 MAR Gospel Music Publishers
Teks: Driekie Jankowitz 2008 (Pro Deo) Melodie: KAMEELDORING – Jacus Krige 2008
F31. "Prys Die Here, Loof en Prys Hom"
(RUBRIEK: Kruisfuur – Lof) Teks: Strofe 1: TT Cloete (Psalm 146); Strofe 2: Tops de Jager Musiek: Tops de Jager © Kopieregbeheer
1. Prys die Here, loof en prys Hom.
Ek wil God se lof besing.
Hy is magtig; loof en prys Hom.
Ek wil God my loflied bring
en solank ek leef Hom eer.
Loof die groot en troue Heer.
2. Geseënd is hy wat as dit swaar gaan
altyddeur aan God vashou;
en as dit lyk of als verkeerd loop
altyddeur op die Here vertrou;
op die Here alleen bly wag.
VONKK 153 "Geseënd Die Afhanklikes"
Matteus 5:3 Teks: Beati voi poveri – Taizé; Afrikaanse weergawe: Gerrit Jordaan 2010
Musiek: Jacques Berthier 1923-1994 Ateliers et Presses de Taizé, Frankryk. Met toestemming gebruik
© 2010 VONKK Uitgewers (Admin Bybel-Media) RUBRIEK: Meditatief – Geloof en Vertroue
Geseënd die afhanklikes,
want aan hulle behoort die hemelse koninkryk.
How blessed the poor in heart
VONKK 6 "Geseënd Wie Goddelose Raad (Psalm 1)" of
Skriflesing: Lukas 6:17-26
Sermons4kids stel voor dat jy gesels oor geluk. Blaas saam met die kinders (en 'n paar avontuurlustige grootmense) bubbles. Geniet vir 'n rukkie die blaas van die bubbles. Laat mense probeer om dit te vang.
Bubbles maak almal gelukkig! Die probleem daarmee is dat dit nie hou nie. Die oomblik wat jy daaraan raak, bars dit.
Baie van die dinge waarby mense geluk soek, is soos bubbles. Hulle jaag dit, maar kan dit nooit kry nie. Gesels oor die goed waarby mense geluk soek en dan oor die manier waarop ons geluk vind wanneer ons bv arm is en ontdek dat God sorg, of hartseer is en ontdek dat God troos.
Lees die volledige voorstel hier.
In sy boek, Skep moed en leef! skryf Ferdinand Deist van die Nobelpryswenner vir Fisika, Werner Heisenberg, se stryd toe Hitler die Duitse regering in 1933 oorgeneem het. Moes hy padgee of bly? Die deure was oop om 'n pos in die buiteland te kry, byvoorbeeld in die kerninstituut van Niels Bohr in Noorweë. Hy besluit toe om in Berlyn met sy vertroueling en beroemde fisikus Max Planck te gaan gesels.
Planck het toegegee dat hy maklik 'n pos iewers anders kon kry: "Jy kan daar bly tot na die katastrofe en dan weer terugkeer met die skoon gewete dat jy geen kompromie aangegaan het met die Nazi-bewind nie. Maar tot daardie tyd toe dat jy kan terugkeer, sal daar baie jare verloop het. Jy sal anders geword het, die mense in
Duitsland sal anders geword het, en dit sal 'n vraag wees of jy ná soveel veranderinge nog enigsins sinvol by dié gemeenskap sal kan inskakel – veral as jy nie deurgemaak het wat hulle deurgemaak het nie. Sou jy hier bly, sal jou taak heeltemal anders daar uitsien. Jy sal die katastrofe nie kan keer nie en jy sal, om hoegenaamd net te oorleef, dikwels kompromieë moet tref. Maar jy kan probeer om saam met ander mense eilandjies van behoud te vorm. Jy kan jong mense om jou versamel en aan hulle wys hoe 'n mens ordentlike wetenskap bedryf en op dié manier die beproefde menslike waardes vir hulle bly bewaar."
Planck het benadruk dat 'n mens moeilik in sulke omstandighede die regte besluit kan neem. Toe sê hy hierdie woorde: "Maar wat jy ook al besluit, dink aan die tyd wat ná die katastrofe kom."
Hoewel ons ons nie kan voorstel wat mense tydens die Nazi-skrikbewind deurgegaan het, hoeveel kompromieë goeie Christenmense dalk moes maak om te oorleef nie, gee dit ons tog 'n beeld van wat baie Christene vandag in die wêreld beleef. Daar is wêrelddele waar dit byna ondraaglik is om 'n Christen te wees.
Die eerste lesers van Lukas het baie verskillende vorme van lyding beleef. Armoede, honger en hartseer was deel van hulle lewe omdat hulle gehaat, verstoot, uitgeskel en vermy is (6:20-22). Dit was geen teoretiese lyding nie. Dit was deel van die daaglikse lewe.
Ons moet duidelik onderskei tussen algemene lyding en die lyding wat hierdie mense ter wille van Christus beleef het. Uiteraard was armoede en honger op sigself lyding, maar dit was die gevolg van die marginalisering wat plaasgevind het "ter wille van die Seun van die mens" (6:22). Hulle lyding plaas hulle in dieselfde linie van die profete wat vervolg is (6:23).
Deur te noem dat hulle ter wille van die Seun van die mens vervolg word, toon duidelik aan dat dit nie net oor diegene gaan wat letterlik arm en behoeftig is nie, ook nie oor al die armes nie, maar oor diegene wat dissipels van Jesus is en dus 'n bejammerenswaardige posisie in die oë van die wêreld gehad het.
Hoe dra mens dit?
Wat maak dit vir hulle draaglik? Hoe kon hulle moed skep en leef?
Jesus benadruk dat hulle verder as hierdie katastrofe moet kyk. Hy wil hulle brilglase wat deur die lyding toegeasem het, skoonvee. Hy doen dit op twee maniere:
• Enersyds maak Jesus hulle oë oop vir die geestelike seën wat hulle sal ontvang. Christene leef met hoop. Ons sien uit na die dag dat God sal ingryp. Dit vervul ons met blydskap.
• Andersyds wys Jesus op die sekerheid dat God in beheer is. Die rolle sal omgekeer word.
Aan lydendes én magtiges
Walter Brueggemann skryf dat ware profete twee dinge gedoen het.
• Eerstens het hulle aan die lydendes gesê dat hierdie werklikheid nie die laaste een is nie. God is in beheer. Hy gee om vir hulle wat seerkry en swaarkry. Die dag sal kom dat die rolle omgekeer sal word. God sal oordeel en dan sal die reg herstel word.
• Tweedens het hulle aan die magtiges gesê dat hierdie werklikheid nie die laaste een is nie. God is in beheer.
Hy gee om vir hulle wat seerkry en swaarkry. Die dag sal kom dat die rolle omgekeer sal word. God sal oordeel en die reg sal herstel word.
Dit klink na dieselfde boodskap, maar afhangend van wie die ontvanger is, is dit radikaal anders.
Wat moet ons intussen doen?
In 'n preek oor hierdie gedeelte, skryf Russell Saltzman dat een woord tydens sy universiteitsdae in die VSA uitgestaan het. Dit was teen die agtergrond van die dood van Martin Luther King, Kennedy en die Viëtnam-oorlog. Hierdie woord was "rewolusie". Wag tot die rewolusie kom! As dinge onregverdig gelyk het: "Wag tot die rewolusie kom!" Nou, na dekades, is hulle almal in posisies as goeie Demokrate, Republikeine en Onafhanklikes. Niemand praat meer van 'n rewolusie nie. Die probleem, skryf hy, was dat hulle na die verkeerde soort rewolusie gesoek het. Hulle het nie die ware tekens van die rewolusie opgemerk nie.
Wanneer ons terugkyk na die gemeenskap aan wie Lukas geskryf het, besef ons dat die vroeë Christelike kerk deur hulle lyding 'n kragtige rewolusie bewerk het. Dis waarvan Petrus telkemale in sy eerste brief praat:
• Dit was die weg van die meeste weerstand.
• Dit was die weg van getrou bly aan die evangelie van Jesus Christus.
• Dit was die weg van lyding ter wille van Christus.
• Dit was die weg van mense wat aan die tyd ná die katastrofe gedink het.
Hulle het, soos Deist skryf, hulle visier op anderkant die onvermydelike katastrofe ingestel. Hulle was mense met 'n visie op die onsienlike God. Hulle blydskap het bestaan in die sekerheid dat God alles in sy hande vashou. Intussen moes hulle gewoon getrou bly aan hulle roeping.
Getuig en stry teen ongeregtigheid
Ook vandag beleef ons katastrofe en lyding. Daar is baie praatjies van sg. broodnodige rewolusies, maar dis menslike rewolusie. Die eintlike agenda is steel en verryk, net met die regte ideologiese sousie daaroor. Baie beroep hulle in hierdie rewolusie op Jesus, maar dis leë praatjies.
Gelowiges moet in Jesus se Naam hierteen veg, en die ellendige en noodlydendes beskerm, selfs al beteken dit ons moet ly ter wille van Jesus en die geregtigheid van die koninkryk van God.
In die Belhar Belydenis word om "mense in enige vorm van lyding en nood" by te staan, onder andere ook:
dat die kerk sal getuig en stry teen enige vorm van ongeregtigheid sodat die reg aanrol soos watergolwe, en geregtigheid soos 'n standhoudende stroom; dat die kerk as eiendom van God moet staan waar Hy staan, naamlik teen die ongeregtigheid en by die verontregtes; dat die kerk as volgelinge van Christus moet getuig teenoor alle magtiges en bevoorregtes wat uit selfsug hulle eie belang soek en oor andere beskik en hulle benadeel.
Gaan dit maklik wees? Nee, dit mag dalk armoede, honger, hartseer, haat, verstoting, uitskel en vermyding tot gevolg hê.
Terug by Heisenberg. Hy het besluit om in Duitsland te bly. Deist skryf:
Teen die tyd dat hy dié besluit geneem het, was die Tweede Wêreldoorlog se begin nog ses jaar in die toekoms en die tyd van heropbou sou eers dertien jaar later aanbreek. Maar daardie veraf doelwit, daardie taak wat hy homself opgelê het, het sy handelinge gedurende die Nazi-tyd gerig.
Hy sou later die opdrag kry om saam met 'n aantal wetenskaplikes in Berlyn te gaan werk aan die ontwerp van 'n atoombom. Hulle het wel geweet hoe dit vervaardig sou kon word, maar hulle het die regering oorreed dat dit onmoontlik was om so 'n bom in Duitsland te vervaardig en so toestemming gekry om navorsing te doen oor die vreedsame aanwending van kernenergie.
Die ironie was dat diegene wat uit Duitsland na Amerika gevlug het, dié bom gaan maak het en dat Duitsland, as gevolg van die navorsing waar daar tydens die oorlog in die brandende Berlyn gedoen is, die eerste land was wat geweet het hoe om 'n kernkragsentrale te bou. Die klein groepies kernwetenskaplikes wat in "oorlewingselle" om Heisenberg vergader het, kon 'n reusebydrae lewer om Duitsland ná 1945 weer uit die as te laat opstaan . . .
As dit die gevolg van 'n wetenskaplike se visie kon wees, watter geweldige effek kan ons as Christene nie hê as ons verder as die horisonne ons Heer in beheer sien nie!
Hierdie verhaal gaan nie ten diepste oor of mense moet emigreer of bly nie. Immers, waarheen sal ons wat onsself Christene noem emigreer? Die wêreld is nie ons woning nie. Waar ons ook al in die wêreld leef en woon, ons waardes sal altyd bevraagteken word. Ons lewenstyl sal anders wees. Lyding sal daar wees – groot of klein. Dit gaan eerder oor ons volharding te midde van ons omstandighede as volgelinge van Christus.